Source: https://drgereb.hu/kozos-tulajdon-megszuntetese/
Timestamp: 2020-02-21 14:45:20+00:00

Document:
Válás közös ingatlannal | Dr. Geréb Marianna ügyvéd
Home / blog / Közös tulajdon megszüntetése
Dr. Geréb Marianna 05 Sze 2019 0 Comments
Az ingatlanon fennálló közös tulajdon megszüntetésének variációi- különösen válás esetén
Bár nem csak kifejezetten válás, vagyonmegosztás esetén fordul elő, hogy egy közös tulajdonú ingatlanon a felek meg kívánják szüntetni a fennálló tulajdonjogukat, de praxisomban a legtöbb esetben mégis ezzel a kérdéssel fordulnak hozzám az Ügyfelek, hogy ha ,,kenyértörésre,, fordul a sor, akkor miként tudják a közös ingatlanon fennálló tulajdonjogukat rendezni.
Blogomban a bírói gyakorlat szerinti közös tulajdon megszüntetés módjait veszem sorba annak érdekében, hogy tisztább képet kapjanak, milyen lehetőségek állnak Önök előtt a közös tulajdon megszüntetése körében.
Természetesen az első lehetséges megszüntetési mód talán magától értetődő, azonban az csak akkor működik, ha a felek mindketten, közösen meg akarják szüntetni a közös ingatlanon fennálló közös tulajdont. Ez a felek konszenzusán alapuló megállapodás. Egy egyezségben a felek megállapodhatnak az ingatlan közös értékesítésében, illetve abban is, hogy az egyik fél megváltási ár fejében magához váltja a másik fél tulajdoni hányadát, de ez csak a legszűkebb megoldási módozatok egyike, hiszen ennél sokkal szélesebb a lehetőségek tára.
Felvetődik a kérdés azonban, hogy mi van akkor, ha a felek között nincs egyetértés a megszüntetés módját illetően? Ebben az esetben a peres eljárás lehet a segítségükre.
Fontos, hogy már magában a bontóperben is van mód arra, hogy a bíróság az utolsó közös lakóhelyül szolgáló ingatlanon fennálló tulajdonjogot a felek között megszüntesse anélkül, hogy vagyonjogi per megindítására kerülne sor.
A közös tulajdon megszüntetésére irányuló perben a bíróságnak a Polgári Törvénykönyvben meghatározott sorrendben kell vizsgálnia az egyes megszüntetési módok alkalmazásának lehetőségét. Ha a felek a közös tulajdon megszüntetését egybehangzóan ugyanazon a módon kérik és annak feltételei igazoltak, a bíróság a sorrendben megelőző megszüntetési módot vagy módokat nem vizsgálja.
Nézzük meg, hogy mi is pontosan a közös tulajdon megszüntetésének a sorrendje:
1. A közös tulajdon tárgyait elsősorban természetben kell megosztani.
2. A közös tulajdon tárgyait vagy azok egy részét – ha ez a tulajdonostársak körülményeire tekintettel indokolt – megfelelő ellenérték fejében a bíróság egy vagy több tulajdonostárs tulajdonába adhatja.
3. Ha a közös tulajdon más módon nem szüntethető meg, vagy a természetbeni megosztás jelentős értékcsökkenéssel járna vagy gátolná a rendeltetésszerű használatot, a közös tulajdon tárgyait értékesíteni kell, és a vételárat kell a tulajdonostársak között megfelelően felosztani. (A tulajdonostársakat az elővásárlási jog harmadik személlyel szemben az értékesítés során is megilleti.)
Fontos, hogy a közös tulajdon tárgyának a tulajdonostárs tulajdonába adása esetén a megfelelő ellenértéket, az árverés útján való értékesítésnél a legkisebb vételárat a bíróságnak ítéletében kell megállapítania.
Ha olyan ingatlan közös tulajdonát kell megszüntetni, amelyben az egyik tulajdonostárs benne lakik, a bíróság őt az ingatlan elhagyására kötelezi, vagy – ha az ingatlan elhagyására kötelezés a benne lakó tulajdonostárs méltányos érdekét sérti – részére a tulajdoni hányadával arányos használati jogot alapít. A használati jog értékcsökkentő hatását az ingatlanban maradó tulajdonostársnak kell viselnie mind a magához váltás folytán fizetendő ellenértéknek, mind az árverési vételár felosztási arányának a meghatározásánál. A használati jog bíróság által meghatározott és törvény által biztosított terjedelmének jelentős túllépése esetén a bíróság a tulajdonos kérelmére a használati jogot megszünteti.
4. Az ingatlanon fennálló közös tulajdon – ha a társasház létesítésének feltételei egyébként fennállnak – az ingatlan társasházzá alakításával is megszüntethető azzal, hogy a közös tulajdon megszüntetése során a társasházzá alakítás a megszüntetésnek az árverési értékesítést megelőző módja.
Valamennyi a fentiekben felsorolt megszüntetési módnál alapvető szempont, hogy a bíróság nem alkalmazhatja a közös tulajdon megszüntetésének olyan módját, amely ellen valamennyi tulajdonostárs tiltakozik.
Garanciális szabály, hogy nincs helye a közös tulajdon megszüntetésének, ha a megszüntetés alkalmatlan időre esik, vagy ha a tulajdonostárs a tulajdonközösség megszüntetésére vonatkozó alanyi jogát visszaélésszerűen gyakorolja.
További hasznos cikkeket talál a blogok között, továbbá több információt talál a válóperről és a házassági vagyonmegosztásról, mint szakterületeimről.
válás szülői felügyeleti jogfizetési meghagyás, követelésbehajtásbérleti szerződésválóperes ügyvéd díjaközös tulajdon megszüntetése házastársak közös ingatlanánszerződés készítés Budapest ügyvédválás gyermekelhelyezéscéges ügyvéd korrekt áronvagyonmegosztás váláskorGyermektartásdíj válóperes ügyvédVálás esetén az utolsó közös lakóhely használataperes ügyekadásvételi szerződés korrekt áronadásvétel CSOK ügyvéd Budapestadásvétel Budapest ügyvédválóperes ügyvéd Budapestgyermektartásdíjválás meneteválókereset nyomtatványJó válóperes ügyvéd gyermekelhelyezés

References: bíróság 
 bíróság 
 bíróság 
 bíróság 
 bíróság 
 bíróság 
 bíróság